internet vaartha 178 Views
11ఏళ్ల కనిష్టస్థాయికి చేరిన ముడిచమురు ధరలే కీలకం
లండన్‌ : ప్రపంచంలోని అతిపెద్ద చమురు ఉత్పత్తి కంపెనీలన్నీ ముడిచమురు ఉత్పత్తిపై పెట్టు బడులు తగ్గిస్తున్నాయి. 11 ఏళ్ల కనిష్టానికి ముడి చమురు ధరలు పతనంకావడమే ఇందుకు కీలకం. బ్యారెల్‌కు 60 డాలర్లు ఉన్న ధరలు ఒక్కసారిగా 37 డాలర్లకు పడిపోవడంతో స్టాటోయిల్‌, బిపి వ్టంఇ కంపెనీలు తమతమ ఖాతాలను పటిష్టం చేసుకునే పనిలో పడ్డాయి. అంతర్జాతీయ చమురు కంపెనీలు దశాబ్దకాలంలో మరోసారి ఖర్చు తగ్గించాలన్న ఒత్తిడిని ఎదుర్కొంటున్నాయి. ఆస్తులు అమ్మకాలు, ఉద్యోగాల్లో కోత, ప్రాజెక్టుల్లో జాప్యం వంటివి ముడిచమురు మందగమనాన్ని స్పష్టం చేస్తున్నాయి. అమెరికాలోని చెవ్రాన్‌, కానోకో ఫిలిప్స్‌ వంటివి 2016 బడ్జెట్‌లను 25శాం తగ్గిస్తు న్నట్లు ప్రకటించాయి. రాయల్‌ డచ్‌షెల్‌ కూడా 5 బిలియన్‌ డాలర్లఖర్చును తగ్గిస్తున్నట్లు ప్రకటించింది. బిజిగ్రూప్‌ టేకోవర్‌ చేపడితే ఈ తగ్గింపు అమ లులోనికి వస్తుంది. 2016లో అంతర్జాతీయంగా  ముడిచమురు,గ్యాస్‌ కంపెనీల పెట్టుబడులు ఆరేళ్ల కనిష్టస్థాయిలో ఉంటాయని అంచనా. 522 బిలియన్‌ డాలర్లుగా ఉండవచ్చని సర్వేలు స్పష్టం చేస్తున్నాయి. 2015లో 595 బిలియన్‌ డాలర్లు ఉండగా 2016లో 22శాతం తగ్గుతాయని ఓస్లో కేంద్రంగా ఉన్న కన్సల్టెన్సి రైస్టాడ్‌ ఎనర్జీ అంచనా వేసింది. 1986తర్వాత ముడిమురు ధరలు నేల చూపులు చూస్తున్నప్పటినుంచి చూస్తే ఇదే మొదటి సారి అని తెలుస్తోంది. చమురు, గ్యాస్‌ రంగంలో ఈక్విటీ, రుణాల నిష్పత్తిని చూస్తే 20శాతం తక్కు వగా ఉన్నట్లు అంచనా. రాబడుల్లో తగ్గుదలను అధిగమించేందుకు ఈకంపెనీలు ఎక్కువ రుణ పరపతిపై ఆధారపడుతున్నాయి. 1945 నుంచి షెల్‌ కంపెనీ తన డివిడెండ్లను తగ్గించలేదు. కొన సాగిస్తనే ఉంది. వాటాదారులకు చెల్లింపుల్లో తగ్గించడాన్ని మిగిలిన చమురు కంపెనీలు కూడా వ్యతి రేకిస్తూన్నాయి. ఎక్సాన్‌ మొబిల్‌, చెవ్రాన్‌ వంటి కంపెనీలుమాత్రమే తక్కువ ఈక్విటీ రుణ నిష్పత్తితో కొంత లబ్దిపొందుతున్నాయి. చమురు దిగ్గజాలు స్టాటోయిల్‌, రెప్సాల్‌ వంటి కంపెనీలు ఎక్కువ రుణభారంతో సతమతం అవుతున్నాయని జాసన్‌ గ్యామ్మెల్‌ అంచనాలు స్పష్టంచేస్తున్నాయి. 2016 మధ్యకాలంలో మాత్రమే కొంత ధరల స్థిరీకరణ ఉంటుంది. కొన్ని కంపెనీలు తమతమ నిల్వలను సమతుల్యం చేసుకునేందుకు కొత్త కొనుగోళ్లు చేస్తున్నట్లు రైస్టాన్‌ ఎనర్జీ స్పష్టం చేసింది.